रायरू: मालगाड़ी फंसी, आधा घंटे खड़ी रही शताब्दी
ग्वालियर| मंगलवार की रात करीब 8.45 बजे रायरू स्टेशन के पास मालगाड़ी के इंजन में खराबी आने से शताब्दी एक्सप्रेस आधा घंटे ग्वालियर स्टेशन पर ही खड़ी रही। इससे यात्रियों को परेशानी का सामना करना पड़ा।
आगरा की ओर मालगाड़ी करीब 8.35 बजे रवाना हुई। जब वह रायरू के पास से गुजर रही थी,तभी उसके इंजन में खराबी आ गई। इसी बीच ग्वालियर स्टेशन पर 1.06 घंटे की देर से रात 8.45 बजे भोपाल से चलकर शताब्दी आ गई। सूचना मिलते ही शताब्दी को स्टेशन पर ही रोके रखा गया। उधर तकनीकी स्टाफ ने मालगाड़ी के इंजन को ठीक कर उसे रायरू पर आउटर में खड़ा कर दिया। तब जाकर शताब्दी रात 9.22 बजे रवाना हो सकी।
परेशानी
hin_Deva hin_Deva hin_Deva kas_Deva